Gelgaudiškio dvaro parko antrasis ąžuolas

Gelgaudiškio dvaro parko antrasis ąžuolas – valstybės saugomas ąžuolas, augantis Šakių rajono savivaldybėje, Gelgaudiškio dvaro parke, Panemunių regioniniame parke. Ažuolas stūkso šalia Gelgaudiškio dvaro sodybos rūmų, pietinio Nemuno slėnio šlaito raguvoje, 45 m į šiaurės rytus nuo dvaro rūmų. Ąžuolas auga stataus šlaito apačioje, kiek žemiau nuo Dvaro parko pirmojo ąžuolo. Informacinė lentelė pastatyta atokiai, šlaito viršuje. 2023 m. duomenimis, ąžuolas nepažymėtas dvaro parko informaciniuose stenduose ir rodyklėse. 

Aplinkos ministro šis ąžuolas paskelbtas valstybės saugomu gamtos paveldo objektu 2005 m. gegužės 23 d. įsakymu Nr. D1-255.Saugomų teritorijų valstybės kadastras stk.am.lt

Ąžuolas turi sausų šakų. Vainikas susiformavęs daugiausia į šiaurės vakarų pusę. Viršuje retokas, bet sveikas. Apačioje, nuo griovos pusės kamienas išpuvęs, aukščiau sveikas, tiesus.Valstybinė miškų tarnyba. Senieji Lietuvos ąžuolai. 83. Gelgaudiškio dvaro II ąžuolas lrv.lt

Pagrindinės charakteristikos (duomenų šaltinis 2017-09-20):
 Aukštis virš jūros lygio – 41 m	
 Medžio rūšis – paprastasis ąžuolas (Quercus robur L.)
 Medžio aukštis – 30 m (informacinėje lentelėje – 29 m)	
 Kamieno apimtis (1,3 m aukštyje) – 4,2 m 	(informacinėje lentelėje – 3,92 m)	
 Lajos plotis – 15 m
 Amžius – apie 200 metųGelgaudiškio dvaro parko antrasis ąžuolas  saugoma.lt

 Kritika 

Gamtos specialistai, atsižvelgdami į botaniniams GPO taikomus kokybinius parametrus, eksponavimo ypatumus, Gelgaudiškio dvaro parko antrąjį ąžuolą vertina kritiškai, kaip perkeltiną į  savivaldybės saugomų objektų sąrašą, keistiną stambesniu, augančiu netoliese. J. Bačkaitis. Valstybės saugomų gamtos paveldo objektų (botaninių) vertinimas. GPO kokybiniai parametrai (aiškinamasis raštas). Pasiūlymai, p.2. Lekėčiai, 2021. vstt.lrv.lt 

 Šaltiniai 

Kategorija:Šakių rajono paveldas
Kategorija:Lietuvos gamtos paveldo objektai
Kategorija:Gelgaudiškis